钦定古今图书集成/明伦汇编/氏族典/第024卷 > 冯延登
## 钦定古今图书集成/明伦汇编/氏族典/第024卷 > 冯延登

按《金史冯延登传》：“延登，字子俊，吉州吉乡人。世业医。
延登幼颖悟，既长，事举业。承安二年，登词赋进士第，
调临真簿，德顺州军事判官。泰和元年，转宁边令。贞

太常博士。元光二年，知登闻鼓院，兼翰林修撰。奉使”
夏国，就充接送伴使。正大七年，迁国子祭酒，假翰林
学士承旨，充国信使。以八年春，奉国书朝见于虢县
御营，有旨监之丰州。二年后，放还，哀宗抚慰久之，复
以为祭酒。历礼、吏二部侍郎，权刑部尚书。明年，元兵
围汴京，仓猝逃难，为骑兵所得，欲拥而北行，延登辞
情慷慨，义不受辱，遂躣城旁井中，年五十八。